**EI**

Na temelju članka 123. stavka (2) Zakona o javnim nabavama („Službeni glasnik BiH“, br. 39/14 i 59/22) i članka 17. Zakona o Vijeću ministara Bosne i Hercegovine („Službeni glasnik BiH“, br. 30/03, 42/03, 81/06, 76/07, 81/07, 94/07 i 24/08), na prijedlog Agencije za javne nabave Bosne i Hercegovine, Vijeće ministara Bosne i Hercegovine na 25. sjednici održanoj dana 3. listopada 2023. godine, donijelo je

**PRAVILNIK**

**O UVJETIMA I NAČINU KORIŠTENJA E-AUKCIJE**

**Članak 1.**

**(Predmet)**

(1) Ovim pravilnikom se propisuju uvjeti i način korištenja e-Aukcije u postupku javne nabave.

(2) Ovim pravilnikom se preuzimaju odredbe Direktive 2014/24/EU Europskog parlamenta i Vijeća od 26. veljače 2014. o javnim nabavama i o stavljanju izvan snage Direktive 2004/18/EZ, Direktive 2014/25/EU Europskog parlamenta i Vijeća od 26. veljače 2014. o nabavama subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga i stavljanju izvan snage Direktive 2004/17/EZ.

(3) Navođenje odredbi direktiva iz stavka (2) ovog članka vrši se isključivo u svrhu praćenja i informiranja o preuzimanju pravne stečevine Europske unije u zakonodavstvo Bosne i Hercegovine.

**Članak 2.**

**(Uporaba izraza u muškom i ženskom rodu)**

Izrazi koji su radi preglednosti dani u jednom gramatičkom rodu u ovom pravilniku se bez diskriminacije odnose i na muškarce i na žene.

**Članak 3.**

**(Definicije)**

Izrazi upotrebljeni u ovom pravilniku imaju sljedeće značenje:

a) “E-Aukcija” je elektronički proces provedbe dijela postupka javne nabave, koji uključuje podnošenje novih cijena, izmijenjenih naniže, i/ili novih vrijednosti određenih elemenata ponude, a odvija se nakon početne ocjene ponuda i omogućava njihovo rangiranje pomoću automatskih metoda ocjenjivanja u sustavu “e-Nabave”.

b) “Sustavna notifikacija” u smislu ovog pravilnika je automatski generirana sustavna obavijest koja je korisnicima sustava „e-Nabave” dostupna u korisničkom profilu. Pod sustavnom notifikacijom se ne podrazumijevaju obavijesti isporučene putem e-mail servisa i/ili putem mobilne aplikacije, a koja se automatski ili manuelno generiraju i šalju putem sustava “e-Nabave”.

**Članak 4.**

**(Korištenje e-Aukcije)**

1. E-Aukciju je moguće koristiti u postupku dodjele ugovora/okvirnog sporazuma putem otvorenog i ograničenog postupka, pregovaračkog postupka sa objavom obavijesti o nabavi, konkurentskog zahtjeva za dostavu ponudai u sustavu kvalifikacije iz članka 85. Zakona o javnim nabavama (“Služeni glasnik BiH”, br. 39/14 i 59/22) (u daljnjem tekstu: Zakon).
2. U slučaju prijema jedne prihvatljive ponude e-Aukcija se ne zakazuje.
3. Ugovori o javnoj nabavi usluga ili radova koji za predmet imaju intelektualni rad, a koji se ne mogu rangirati pomoću automatskih metoda ocjene, ne mogu biti predmetom e-Aukcije.
4. E-Aukcija je moguća ako je predviđena u obavijesti o nabavi i tenderskoj dokumentaciji. U slučaju primjene e-Aukcije, tenderska dokumentacija mora sadržavati odgovarajuće informacije o procesu e-Aukcije i kriterije za dodjelu ugovora koji će biti predmet e-Aukcije.
5. E-Aukcija se provodi na temelju kriterija za dodjelu ugovora iz članka 64. Zakona. U slučaju kriterija ekonomski najpovoljnija ponuda, e-Aukcija se provodi samo u skladu sa potkriterijima definiranim u sustavu e-Nabave.

**Članak 5.**

**(Unos i ocjena prihvatljivih ponuda)**

1. Prije zakazivanja e-Aukcije ugovorno tijelo vrši početnu ocjenu ponuda što uključuje provjeru računske ispravnosti ponude i objašnjenje neprirodno niske cijene, te u sustav e-Nabave unosi sve prihvatljive ponude definirane člankom 2. stavkom (1) točka l) alinejom 1) Zakona.
2. Najniža cijena kao kriterij za dodjelu ugovora koji se koristi u početnoj ocjeni ponuda, mora biti korišten i u e-Aukciji. U slučaju ekonomski najpovoljnije ponude kao kriterija za dodjelu ugovora, potkriteriji koji se koriste u početnoj ocjeni ponuda moraju biti korišteni i u e-Aukciji.
3. Jedinica mjere u kojoj su iskazani elementi ponude koja se koristi za računanje broja bodova kod e-Aukcije za potkriterije u okviru kriterija ekonomski najpovoljnje ponude mora biti iskazana na istom temelju za sve prihvatljive ponude.

**Članak 6.**

**(Zakazivanje i početak e-Aukcije)**

1. Za zakazivanje i početak e-Aukcije referentno je vrijeme u sustavu e-Nabave.
2. Ugovorno tijelo određuje početak i dužinu trajanja e-Aukcije u sustavu e-Nabave.
3. Od momenta zakazivanja do vremena početka e-Aukcije mora proći minimalno 48 sati.
4. E-Aukcija ne može početi vikendom i radnim danom prije 9:00 sati i nakon 15:00 sati.
5. U slučaju podjele postupka nabave na lotove, e-Aukcija se zakazuje za svaki lot posebno i ne može se zakazati početak za više od tri e-Aukcije u istom satu.
6. Svi ponuditelji koji su podnijeli prihvatljive ponude, momentom zakazivanja e-Aukcije obavještavaju se istovremeno putem sustavne notifikacije o sljedećem:
7. datumu i vremenu početka e-Aukcije,
8. prethodno određenom trajanju e-Aukcije,
9. broju postupka javne nabave i broju lota, ukoliko je postupak podijeljen na lotove,
10. poziciji na rang-listi u početnoj ocjeni ponuda,
11. ukupnom broju bodova u slučaju ekonomski najpovoljnije ponude,
12. matematičkoj formuli koja se koristi u e-Aukciji kako bi se odredile automatske promjene u rangiranju na temelju ponuđenih novih vrijednosti u slučaju ekonomski najpovoljnije ponude.

**Članak 7.**

**(Trajanje, tijek i završetak e-Aukcije)**

1. Prilikom zakazivanja e-Aukcije predviđeno minimalno trajanje je od deset do 30 minuta. Istekom predviđenog trajanja e-Aukcija se završava.
2. E-Aukcija se automatski produžava za dvije minute, ako se podnese nova cijena ili vrijednost u posljednje dvije minute njenog trajanja. Ako u posljednje dvije minute trajanja ne bude podnesena nova cijena ili vrijednost, e-Aukcija se završava istekom te dvije minute.
3. Tijekom trajanja e-Aukcije sudionicima su u svakom momentu vidljivi sljedeći podaci:
4. trenutna rang-lista, bez otkrivanja identiteta ponuditelja koji su sudionici e-Aukcije,
5. cijene svih ponuda, u slučaju kriterija najniža cijena,
6. ukupan broj bodova svih ponuda u slučaju kriterija ekonomski najpovoljnija ponuda,
7. vrijeme koje je ostalo do završetka e-Aukcije,
8. raspon u kojem je moguće snižavati cijenu, sukladno članku 10. stavku (1) ovog pravilnika.
9. Sustav e-Nabave šalje sustavnu notifikaciju o završenoj e-Aukciji ugovornom tijelu i ponuditeljima.
10. Ugovorno tijelo po završetku e-Aukcije donosi odluku o izboru ili poništenju postupka javne nabave.

**Članak 8.**

**(Rok za izmjenu i otkazivanje e-Aukcije)**

1. Izmjene vremena početka i dužine trajanja e-Aukcije ugovorno tijelo može vršiti kroz sustav e-Nabave do momenta njenog početka. Od momenta izmjene do novog početka e-Aukcije mora proći minimalno 48 sati.
2. Otkazivanje e-Aukcije se može vršiti kroz sustav e-Nabave do momenta njenog početka.
3. U slučaju iz stavka (2) ovog članka, ugovorno tijelo je dužno unijeti razlog otkazivanja e-Aukcije.
4. Agencija za javne nabave Bosne i Hercegovine (u daljnjem tekstu: Agencija) može otkazati i/ili onemogućiti zakazivanje novih e-Aukcija u slučaju problema koji se dese isključivo u okruženju za koje je ona odgovorna.

**Članak 9.**

**(Poništenje i ponovno zakazivanje e-Aukcije)**

1. Agencija ponovno zakazuje e-Aukciju u slučaju problema koji se dese isključivo u okruženju za koje je ona odgovorna, a uslijed kojih dođe do nemogućnosti početka zakazane e-Aukcije, prekida e-Aukcije u tijeku, neisporučivanja sustavne notifikacije o zakazivanju e-Aukcije ili drugih tehničkih problema koji utječu na ispravan tijek i završetak e-Aukcije.
2. Kada je potrebno ponovo zakazati e-Aukciju uslijed okolnosti iz stavka (1) ovog članka, a o kojima Agencija nema saznanja, korisnik sustava je dužan dostaviti zahtjev Agenciji putem sustava e-Nabave.
3. U slučaju prijema zahtjeva iz stavka (2) ovog člana, Agencija najkasnije u roku od 7 dana odlučuje po zahtjevu i o tome obavještava korisnike sustava putem sustava e-Nabave.
4. Kada ima saznanja o okolnostima iz stavka (1) ovog članka, Agencija ponovo zakazuje e-Aukciju i bez zahtjeva korisnika.
5. Ugovorno tijelo poništava e-Aukciju ili poništava i ponovo zakazuje e-Aukciju u slučaju osnovane žalbe, rješenja Ureda za razmatranje žalbi Bosne i Hercegovine i u drugim opravdanim slučajevima.
6. U slučaju poništenja e-Aukcije ili poništenja i ponovnog zakazivanja e-Aukcije iz stavka (5) ovog članka, ugovorno tijelo je dužno u sustav e-Nabave unijeti obrazloženje razloga poništenja prethodno održane e-Aukcije koji ukazuju da se radi o opravdanom slučaju i koji je dostupan svim sudionicima e-Aukcije.
7. Opravdanim slučajevima za ponovno zakazivanje e-Aukcije iz stavka (5) ovog članka se ne smatraju problemi koji su se desili u okruženju sudionika e-Aukcije.

1. Obrazloženje iz stavka (6) ovog članka je sastavni dio zapisnika o pregledu i ocjeni ponuda.
2. Ponovno zakazivanje prekinute e-Aukcije se vrši unošenjem početnih vrijednosti. Momentom ponovnog zakazivanja e-Aukcije svi ponuditelji se obavještavaju istovremeno putem sustavne notifikacije.

**Članak 10.**

**(Sniženje cijena)**

1. Svako snižavanje cijene ponude je moguće u rasponu od 0,1 % do 10 % od ponuđene cijene.
2. Kada se ukupna cijena odnosi na tehničku specifikaciju koja se sastoji od više pozicija, tada se svaka od pozicija umanjuje za isti postotak koliko iznosi konačno postotno umanjenje ukupne cijene postignute nakon e-Aukcije, te se na tako umanjene cijene nudi zaključenje ugovora najpovoljnijem ponuditelju sukladno članku 72. Zakona.

**Članak 11.**

**(Obveznost provođenja e-Aukcije)**

Početkom primjene ovog pravilnika ugovorno tijelo za postupke javne nabave iz članka 4. stavka (1) ovog pravilnika, kod kojih se koristi najniža cijena kao kriterij za dodjelu ugovora, dužno je predvidjeti provedbu e-Aukcije za najmanje 60% postupaka javne nabave.

**Članak 12.**

**(Prestanak važenja)**

Početkom primjene ovog Pravilnika prestaje važiti Pravilnik o uvjetima i načinu korištenja e-Aukcije („Službeni glasnik BiH“, broj 66/16).

**Članak 13.**

**(Prijelazne odredbe)**

1. Za postupke javne nabave koji su pokrenuti prije primjene ovog pravilnika, na e-Aukciju koja će početi primjenom ovog pravilnika, primjenjuju se odredbe ovog pravilnika.
2. Na e-Aukcije koje će se ponovo zakazati početkom primjene ovog Pravilnika, a za e-Aukcije koje su održane prije primjene ovog Pravilnika, primjenjuju se odredbe ovog Pravilnika.

**Članak 14.**

**(Stupanje na snagu)**

Ovaj pravilnik stupa na snagu osmog dana od dana objavljivanja u “Službenom glasniku BiH”, a primjenjuje se od 1.1.2024. godine.

VM broj 270/23 Predsjedateljica

3. listopada 2023. godine Vijeće ministara BiH

Sarajevo Borjana Krišto